Protokol o podmienkach a spôsobe prijatia Bulharskej republiky a Rumunska do Európskej únie - Príloha VII:Zoznam uvedený v článku 20 protokolu: prechodné opatrenia Rumunsko - 9.Životné prostredie - B.Nakladanie s odpadmi



Úradný vestník L 157 , 21/06/2005 S. 0158 - 0166



B. NAKLADANIE S ODPADMI 1. 31993 R 0259: nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, 6.2.1993, s. 1), naposledy zmenené a doplnené predpisom: - 32001 R 2557: nariadenie Komisie (ES) č. 2557/2001 z 28.12.2001 (Ú. v. ES L 349, 31.12.2001, s. 1). a) Do 31. decembra 2015 sa budú všetky zásielky odpadov do Rumunska, ktoré sú určené na zhodnotenie a ktoré sú uvedené v prílohe II k nariadeniu (EHS) č. 259/93, oznamovať príslušným orgánom a spracovávať v súlade s článkami 6, 7 a 8 nariadenia. b) Odchylne od článku 7 ods. 4 nariadenia (EHS) č. 259/93 môžu príslušné rumunské orgány do 31. decembra 2011 vzniesť námietky proti zásielkam nasledujúcich odpadov uvedených v prílohe III určených na zhodnotenie do Rumunska v súlade s dôvodmi na vznesenie námietok ustanovenými v článku 4 ods. 3 nariadenia. Tieto zásielky podliehajú ustanoveniam článku 10 nariadenia. AA. ODPADY OBSAHUJÚCE KOVY - AA 060 Popol a zvyšky vanádia - AA 080 Odpad, šrot a zvyšky tália - AA 090 Odpad a zvyšky arzénu - AA 100 Odpad a zvyšky ortuti - AA 130 Roztoky z morenia kovov AB. ODPADY OBSAHUJÚCE NAJMÄ ANORGANICKÉ ZLOŽKY, KTORÉ MÔŽU OBSAHOVAŤ KOVY A ORGANICKÉ MATERIÁLY - AB 010 Troska, popol a zvyšky nikde nešpecifikované ani nezahrnuté - AB 020 Zvyšky vznikajúce pri spaľovaní komunálneho odpadu/odpadu z domácností - AB 030 Odpad z nekyanidových systémov, ktoré vznikajú pri povrchovom spracovaní kovov - AB 040 Sklenený odpad z obrazoviek a iného aktivovaného skla - AB 050 Kal fluoridu vápenatého - AB 060 Iné anorganické zlúčeniny fluóru vo forme kvapalín alebo kalov - AB 080 Použité katalyzátory neuvedené v zelenom zozname - AB 090 Odpad z hydrátov hliníka - AB 110 Zásadité roztoky - AB 120 Anorganické zlúčeniny halogenidov nikde nešpecifikované ani nezaradené AC. ODPADY OBSAHUJÚCE NAJMÄ ORGANICKÉ ZLOŽKY, KTORÉ MÔŽE OBSAHOVAŤ KOVY A ANORGANICKÉ MATERIÁLY - AC 040 Kaly olovnatého benzínu - AC 050 Kvapaliny na prenos tepla - AC 060 Hydraulické kvapaliny - AC 070 Brzdové kvapaliny - AC 080 Nemrznúce kvapaliny - AC 090 Odpad z výroby, spracovania a použitia živíc, latexu, zmäkčovadiel, glejov a lepidiel - AC 100 Nitrocelulóza - AC 110 Fenoly, zlúčeniny fenolov, vrátane chlórofenolu vo forme kvapalín alebo kalov - AC 120 Polychlórované naftalény - AC 140 Trietylamínový katalyzátor pre tvrdnutie zlievárenských pieskov - AC 150 Chlórofluorokarbóny - AC 160 Halóny - AC 190 Odletky - ľahká frakcia vznikajúca pri šrotovaní automobilov - AC 200 Organické zlúčeniny fosforu - AC 210 Nehalogénované rozpúšťadlá - AC 220 Halogénované rozpúšťadlá - AC 230 Halogénované alebo nehalogénované bezvodé destilačné zvyšky zo spracovania organických rozpúšťadiel s cieľom ich ďalšieho použitia - AC 240 Odpad vznikajúci pri výrobe alifatických halogénovaných uhľovodíkov (napr. chlórmetánov, dichlóretánu, vinylchloridu, vinylidénchloridu, alylchloridu a epichlórhydrínu) - AC 260 Tekutý maštaľný hnoj, fekálie - AC 270 Kanalizačné kaly AD. ODPAD, KTORÝ MÔŽE OBSAHOVAŤ BUĎ ANORGANICKÉ ALEBO ORGANICKÉ ZLOŽKY - AD 010 Odpad z výroby a prípravy farmaceutických výrobkov - AD 020 Odpad z výroby, spracovania a použitia biocídov a fytofarmaceutických výrobkov - AD 030 Odpad z výroby, spracovania a použitia konzervačných prípravkov na drevo Odpad, ktorý obsahuje, skladá sa alebo je kontaminovaný niektorou z nasledujúcich látok: - AD 040 - Anorganické kyanidy, okrem zvyškov obsahujúcich drahé kovy v tuhej forme s nepatrnými množstvami anorganických kyanidov - AD 050 - Organické kyanidy - AD 080 Odpad výbušného charakteru, ak nepodlieha iným zvláštnym právnym predpisom - AD 110 Kyslé roztoky - AD 120 Iónomeničové živice - AD 130 Fotoaparáty s batériami na jedno použitie - AD 140 Odpad z kontrolných zariadení priemyselného znečistenia na čistenie priemyselných splodín, nikde nešpecifikovaný ani nezahrnutý - AD 150 Prirodzene sa vyskytujúci organický materiál používaný ako filtračné médium (napr. biofiltre) - AD 160 Komunálny odpad/odpad z domácností - AD 170 Opotrebované aktívne uhlie s nebezpečnými vlastnosťami, vyplývajúcimi z jeho použitia v anorganickom chemickom, organickom chemickom a farmaceutickom priemysle, z úpravy odpadových vôd, čistenia plynov/ovzdušia a podobných aplikácií Táto lehota sa môže predĺžiť najdlhšie do 31. decembra 2015 podľa postupu vymedzeného v článku 18 smernice Rady 75/442/EHS z 15. júla 1975 o odpadoch [16], zmenenej a doplnenej smernicou Rady 91/156/EHS [17]. c) Odchylne od článku 7 ods. 4 nariadenia (EHS) č. 259/93 môžu príslušné rumunské orgány do 31. decembra 2011 vzniesť námietky proti zásielkam odpadov do Rumunska, ktoré sú určené na zhodnotenie a ktoré sú uvedené v prílohe IV k nariadeniu, ako aj proti zásielkam odpadov, ktoré sú určené na zhodnotenie a ktoré nie sú uvedené v prílohách k nariadeniu, v súlade s dôvodmi na vznesenie námietok ustanovenými v článku 4 ods. 3 nariadenia. Táto lehota sa môže predĺžiť najdlhšie do 31. decembra 2015 podľa postupu vymedzeného v článku 18 smernice Rady 75/442/EHS z 15. júla 1975 o odpadoch [16], zmenenej a doplnenej smernicou Rady 91/156/EHS [18]. d) Odchylne od článku 7 ods. 4 nariadenia (EHS) č. 259/93 vznesú príslušné rumunské orgány námietky proti zásielkam odpadov určených na zhodnotenie, ktoré sú uvedené v prílohách II, III a IV k nariadeniu, a proti zásielkam odpadov určených na zhodnotenie, ktoré nie sú uvedené v týchto prílohách, ktoré sú určené do zariadenia, na ktoré sa vzťahuje dočasná výnimka z niektorých ustanovení smernice Rady 96/61/ES z 24. septembra 1996 o integrovanej prevencii a kontrole znečisťovania životného prostredia [19], smernice Európskeho parlamentu a Rady 2000/76/ES zo 4. decembra 2000 o spaľovaní odpadov [20] alebo smernice Európskeho parlamentu a Rady 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení [21] počas doby, počas ktorej sa na toto zariadenie vzťahuje dočasná výnimka. 2. 31994 L 0062: smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10) naposledy zmenená a doplnená predpisom: - 32004 L 0012: smernica Európskeho parlamentu Rady 2004/12/ES z 11.2.2004 (Ú. v. EÚ L 47, 18.2.2004, s. 26). a) Odchylne od článku 6 ods. 1 písm. a) smernice 94/62/ES dosiahne Rumunsko do 31. decembra 2011 ciele celkového zhodnocovania alebo spaľovania v spaľovniach s energetickým zhodnocovaním v súlade s týmito čiastkovými cieľmi: - 32 % hmotnosti do 31. decembra 2006, 34 % pre rok 2007, 40 % pre rok 2008, 45 % pre rok 2009 a 48 % pre rok 2010. b) Odchylne od článku 6 ods. 1 písm. b) smernice 94/62/ES dosiahne Rumunsko do 31. decembra 2013 ciele celkového zhodnocovania alebo spaľovania v spaľovniach s energetickým zhodnocovaním v súlade s týmito čiastkovými cieľmi: - 53 % hmotnosti pre rok 2011 a 57 % pre rok 2012. c) Odchylne od článku 6 ods. 1 písm. c) smernice 94/62/ES dosiahne Rumunsko do 31. decembra 2011 recyklačný cieľ pre plasty v súlade s týmito čiastkovými cieľmi: - 8 % hmotnosti do 31. decembra 2006, 10 % pre rok 2007, 11 % pre rok 2008, 12 % pre rok 2009 a 14 % pre rok 2010. d) Odchylne od článku 6 ods. 1 písm. d) smernice 94/62/ES dosiahne Rumunsko do 31. decembra 2013 celkový recyklačný cieľ v súlade s týmito čiastkovými cieľmi: - 26 % hmotnosti do 31. decembra 2006, 28 % pre rok 2007, 33 % pre rok 2008, 38 % pre rok 2009, 42 % pre rok 2010, 46 % pre rok 2011 a 50 % pre rok 2012. e) Odchylne od článku 6 ods. 1 písm. e) bodu (i) smernice 94/62/ES dosiahne Rumunsko do 31. decembra 2007 recyklačný cieľ pre sklo v súlade s týmito čiastkovými cieľmi: - 21 % hmotnosti do 31. decembra 2006, 22 % pre rok 2007, 32 % pre rok 2008, 38 % pre rok 2009, 44 % pre rok 2010, 48 % pre rok 2011 a 54 % pre rok 2012. f) Odchylne od článku 6 ods. 1 písm. e) bodu (iv) smernice 94/62/ES dosiahne Rumunsko do 31. decembra 2013 recyklačný cieľ pre plasty, pričom sa berie do úvahy výlučne materiál, ktorý je recyklovaný späť na plast, v súlade s týmito čiastkovými cieľmi: - 16 % hmotnosti pre rok 2011 a 18 % pre rok 2012. g) Odchylne od článku 6 ods. 1 písm. e) bodu (v) smernice 94/62/ES dosiahne Rumunsko do 31. decembra 2011 recyklačný cieľ pre drevo v súlade s týmito čiastkovými cieľmi: - 4 % hmotnosti do 31. decembra 2006, 5 % pre rok 2007, 7 % pre rok 2008, 9 % pre rok 2009 a 12 % pre rok 2010. 3. 31999 L 0031: smernica Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1) zmenená a doplnená predpisom: - 32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1). a) Odchylne od článku 14 písm. c) a bodov 2, 3, 4 a 6 prílohy I k smernici 1999/31/ES a bez toho, aby bola dotknutá smernica Rady 75/442/EHS z 15. júla 1975 o odpadoch [22] a smernica Rady 91/689/EHS z 12. decembra 1991 o nebezpečnom odpade [23],sa požiadavky týkajúce sa kontroly vôd a riadenia priesakových vôd, ochrany pôdy a vody, kontroly plynov a stability do 16. júla 2017 nebudú v Rumunsku uplatňovať na 101 existujúcich komunálnych skládok. Rumunsko zabezpečí postupné znižovanie odpadu ukladaného na týchto 101 existujúcich nevyhovujúcich komunálnych skládkach v súlade s týmito ročnými maximálnymi množstvami: - do 31. decembra 2006: 3470000 ton; - do 31. decembra 2007: 3240000 ton; - do 31. decembra 2008: 2920000 ton; - do 31. decembra 2009: 2920000 ton; - do 31. decembra 2010: 2900000 ton; - do 31. decembra 2011: 2740000 ton; - do 31. decembra 2012: 2460000 ton; - do 31. decembra 2013: 2200000 ton; - do 31. decembra 2014: 1580000 ton; - do 31. decembra 2015: 1420000 ton; - do 31. decembra 2016: 1210000 ton. b) Odchylne od článku 5 ods. 3 písm. a) a b) a prílohy I, bodu 2, druhej zarážky k smernici 1999/31/ES a bez toho, aby bol dotknutý článok 6 písm. c) bod (ii) uvedenej smernice a smernica 75/442/EHS, sa požiadavky na kvapalný, korozívny a oxidačný odpad, a pokiaľ ide o prevenciu, aby sa povrchové vody nedostávali do odpadu uloženého na skládke, neuplatňujú na týchto 23 existujúcich zariadení v Rumunsku do dňa uvedeného pre každé zariadenie: Do 31. decembra 2007: 1. S S.C. BEGA UPSOM Ocna Mureş, Ocna Mureş, okres Alba, Do 31. decembra 2008: 2. S.C. TERMOELECTRICA SA - SE Doiceşti, Doiceşti, okres Dâmboviţa 3. S.C. COMPLEXUL ENERGETIC ROVINARI SA, Cicani-Beterega, okres Gorj 4. RAAN Drobeta-Turnu Severin - Sucursala ROMAG — TERMO, Drobeta-Turnu Severin, okres Mehedinţi Do 31. decembra 2009: 5. COMPLEXUL ENERGETIC CRAIOVA - SE Craiova, Valea Mănăstirii, okres Dolj 6. COMPLEXUL ENERGETIC CRAIOVA - SE Işalniţa, Işalniţa II, okres Dolj 7. COMPLEXUL ENERGETIC CRAIOVA - SE Işalniţa, Işalniţa I, okres Dolj 8. S.C. ELECTROCENTRALE DEVA SA - SE Paroşeni, Căprişoara, okres Hunedoara 9. S.C. TERMICA SA Suceava, Suceava, okres Suceava Do 31. decembra 2010: 10. S.C. ELECTROCENTRALE DEVA SA, Bejan, okres Hunedoara 11. S.C. ALUM Tulcea, Tulcea, okres Tulcea Do 31. decembra 2011: 12. S.C. UZINA TERMOELECTRICĂ GIURGIU SA, Giurgiu, okres Giurgiu Do 31. decembra 2012: 13. CET Bacău, Furnicari — Bacău, Bacău 14. S.C. COMPLEXUL ENERGETIC TURCENI, Valea Ceplea, okres Gorj 15. S.C. COMPLEXUL ENERGETIC TURCENI, Valea Ceplea, okres Gorj 16. S.C. UZINELE SODICE Govora, Govora, okres Vâlcea 17. S.C. CET Govora SA, Govora, okres Vâlcea Do 31. decembra 2013: 18. S.C. CET Arad, Arad, okres Arad 19. S.C. ELECTROCENTRALE ORADEA SA, Sântaul Mic, okres Bihor 20. S.C. ELECTROCENTRALE ORADEA SA, Sântaul Mic, okres Bihor 21. S.C. ELECTROCENTRALE ORADEA SA, Sântaul Mic, okres Bihor 22. CET II Iaşi, Holboca, okres Iaşi 23. S.C. Uzina Electrică Zalău, Hereclean — Panic, okres Sălaj Rumunsko zabezpečí postupné znižovanie kvapalného odpadu ukladaného na týchto 23 existujúcich nevyhovujúcich zariadeniach v súlade s týmito ročnými maximálnymi množstvami: - do 31. decembra 2006: 11286000 ton; - do 31. decembra 2007: 11286000 ton; - do 31. decembra 2008: 11120000 ton; - do 31. decembra 2009: 7753000 ton; - do 31. decembra 2010: 4803000 ton; - do 31. decembra 2011: 3492000 ton; - do 31. decembra 2012: 3478000 ton; - do 31. decembra 2013: 520000 ton. c) Odchylne od článku 5 ods. 3 písm. a) a b) a prílohy I, bodu 2, druhej zarážky k smernici 1999/31/ES a bez toho, aby bol dotknutý článok 6 písm. c) bod (ii) uvedenej smernice a smernica 75/442/EHS o odpadoch, sa požiadavky na kvapalný, korozívny a oxidačný odpad, a pokiaľ ide o prevenciu, aby sa povrchové vody nedostávali do odpadu uloženého na skládke, neuplatňujú na týchto 5 existujúcich odpadových nádrží v Rumunsku do dňa uvedeného pre každú odpadovú nádrž: Do 31. decembra 2009: 1. BĂIŢA Ştei, Fânaţe, okres Bihor Do 31. decembra 2010: 2. TRANSGOLD Baia Mare, Aurul-Recea, okres Maramureş 3. MINBUCOVINA Vatra Dornei, Ostra-Valea Straja, okres Suceava Do 31. decembra 2011: 4. CUPRUMIN Abrud, Valea Şesei, okres Alba 5. CUPRUMIN Abrud, Valea Ştefancei, okres Alba. Rumunsko zabezpečí postupné znižovanie kvapalného odpadu ukladaného do týchto 5 existujúcich nevyhovujúcich odpadových nádrží v súlade s týmito ročnými maximálnymi množstvami: - do 31. decembra 2006: 6370000 ton; - do 31. decembra 2007: 5920000 ton (z ktorých 2100000 ton nebezpečného odpadu, 3820000 ton odpadu, ktorý nie je nebezpečný); - do 31. decembra 2008: 4720000 ton (z ktorých 2100000 ton nebezpečného odpadu, 2620000 ton odpadu, ktorý nie je nebezpečný); - do 31. decembra 2009: 4720000 ton (z ktorých 2100000 ton nebezpečného odpadu, 2620000 ton odpadu, ktorý nie je nebezpečný); - do 31. decembra 2010: 4640000 ton (z ktorých 2100000 ton nebezpečného odpadu, 2540000 ton odpadu, ktorý nie je nebezpečný); - do 31. decembra 2011: 2470000 ton (všetok odpad, ktorý nie je nebezpečný). d) Odchylne od druhej zarážky článku 2 písm. g) smernice 1999/31/ES a bez toho, aby bola dotknutá smernica 75/442/EHS a smernica 91/689/EHS, trvalé miesto, ktoré sa používa na dočasné ukladanie nebezpečného odpadu, ktorý vznikol v Rumunsku, sa do 31. decembra 2009 v Rumunsku nepovažuje za skládku. Do 30. júna každého roku počnúc 30. júnom 2007 podá Rumunsko Komisii správu o postupnom vykonávaní smernice a plnení týchto čiastkových cieľov. 4. 32002 L 0096: smernica Európskeho parlamentu a Rady 2002/96/ES z 27. januára 2003 o odpade z elektrických a elektronických zariadení (OEEZ) (Ú. v. EÚ L 37, 13.2.2003, s. 24) zmenená a doplnená predpisom: - 32003 L 0108: smernica Európskeho parlamentu a Rady 2003/108/ES z 8.12.2003 (Ú. v. EÚ L 345, 31.12.2003, s. 106). Odchylne od článkov 5 ods. 5 a 7 ods. 2 smernice 2002/96/ES dosiahne Rumunsko podiel separovaného zberu priemerne aspoň štyri kilogramy OEEZ na obyvateľa za rok zo súkromných domácností, mieru zhodnotenia a opätovné použitie a recykláciu súčiastok, materiálov a látok do 31. decembra 2008. [16] Ú. v. ES L 194, 25.7.1975, s. 39. Smernica naposledy zmenená a doplnená nariadením (ES) č. 1882/2003 (Ú. v. ES L 284, 31.10.2003, s. 1) [17] Ú. v. ES L 78, 26.3.1991, s. 32. [18] Ú. v. ES L 78, 26.3.1991, s. 32. [19] Ú. v. ES L 257, 10.10.1996, s. 26. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1). [20] Ú. v. ES L 332, 28.12.2000, s. 91. [21] Ú. v. ES L 309, 27.11.2001, s. 1 Smernica naposledy zmenená a doplnená Aktom o pristúpení z roku 2003 (Ú. v. EÚ L 236, 23.9.2003, s. 33). [22] Ú. v. ES L 194, 25.7.1975, s. 39. Smernica zmenená a doplnená smernicou 91/156/EHS a naposledy zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1). [23] Ú. v. ES L 377, 31.12.1991, s. 20. Smernica naposledy zmenená a doplnená smernicou 94/31/ES (Ú. v. ES L 168, 2.7.1994, s. 28). --------------------------------------------------